
HHJ-kurssi 2017 Rovaniemi

Ti 7.11., ti 14.11., ti 21.11., (28.11. ryhmätyö) ja to 14.12.2017.

Yrittäjä, yritysjohto, omistajat ja rahoittajat tarvitsevat tuekseen eri alojen kokeneita asiantuntijoita, liiketoimintaosaajia, jotta yritys kykenisi kaupallistamaan tuotteitaan, kasvamaan, uudistumaan ja laajentamaan markkina-alueitaan samalla säilyttäen kannattavuutensa. Myös erilaiset murrokset kuten sukupolvenvaihdokset, omistajamuutokset, kansainvälistyminen, kasvunopeus, markkinahäiriöt ovat helpoimmin hallittavissa, kun yrityksestä löytyy laajalti kokemusta. Hallitustyöskentelyn avulla voidaan parhaiten sitoa yritykseen sen tarvitsemat ulkopuoliset resurssit toimivan johdon tai yrittäjän tueksi. 

Hyväksytty hallituksen jäsen (HHJ)-kurssi soveltuu hallitustyöskentelyn aktivoimiseen ja kehittämiseen. Se sopii sekä hallitustyötä jo tekeville henkilöille tai sitä harkitseville ja auttaa myös yrittäjiä ja yritysjohtajia hyödyntämään hallitustyöskentelyä entistä paremmin. Vuodesta 2007 alkaen HHJ–kurssin käyneille on tarjolla mahdollisuus suorittaa HHJ-tutkinto.

Ohjelma:

Ti 7.11. klo 12.45 - 17.30  1. jakso: Hyvä hallintotapa
· Avausluento
· Omistajat, hallitus, johto
· Hallituksen ja sen jäsenen tehtävät ja juridinen vastuu
· Kohti ammattimaista hallitusta
· Case

Ti 14.11. klo 12.45 - 17.15  2. jakso: Hallituksen ja hallitustyön organisointi
· Ryhmätyönanto
· Hallituksen organisointi; kokoonpano ja muodostaminen
· Hallitustyön organisointi ja tehokkaan hallitustyöskentelyn edellytykset
· Case

Ti 21.11. klo 12.45 - 17.15  3. jakso: Strategiatyö
· Johdatus strategiseen ajatteluun
· Strateginen suunnittelu, miten luodaan tulevaisuus ja menestys
· Hallituksen rooli strategian rakentamisessa
· Case

Ti 28.11. Ryhmätyö 12.45-17.15

To 14.12. klo 12.45 - 19.00  4. jakso: Yrityksen talouden seuranta ja ohjaus
· Ryhmätöiden purku
· Yrityksen talouden seuranta ja ohjaus
· Case
· Päätösluento
· Todistusten jako ja Cocktails

Sisältö:
Kurssilla käsitellään hallituksen kokoonpano, rooli, vastuut, riskienhallinta ja työmuodot (raportointi, strategiatyö, palkitsemisjärjestelmät jne.) erityisesti pk-yrityksen näkökulmasta ja vahvasti käytäntöön soveltaen yritysesimerkkien kautta.

Kirjallisuutta:
· Hyvä hallitustyö: Juhani Erma, Tommi Rasila, Olli V. Virtanen, Bookwell Oy, 2011, 
(kirja sisältyy kurssin hintaan)
· Listaamattomien yhtiöiden hallinnoinnin kehittäminen, Corporate Governance: Keskuskauppakamari (on liitteenä Hyvä hallitustyö -kirjassa)

Hinta
Normaalihinta 1950 euroa (+ alv 24%)
jäseniltä 1350 euroa (+ alv 24%)
Osallistumismaksu laskutetaan jälkikäteen.

Viimeisen ilmoittautumispäivän jälkeen perutuista kurssi-ilmoittautumisista perimme 50% osallistumismaksusta. Kaksi päivää ennen tilaisuutta tai sen jälkeen perutuista kurssi-ilmoittautumisista perimme osallistumismaksun kokonaisuudessaan.

Ilmoittautuminen 
HHJ-kursseille ilmoittaudutaan HHJ-palvelujärjestelmän kautta osoitteessa www.hhj.fi, johon pitää ensin rekisteröityä. Kirjauduttuasi rekisteriin, syötä yhteys- ja laskutustietosi sekä vahvista tekemäsi muutokset klikkaamalla Päivitä-kohtaa. Tämän jälkeen voit ilmoittautua. Kun ilmoittautuminen on onnistunut, saat sähköpostiisi tiedon, että oletko hyväksytty kurssille vai oletko varalla (jonossa).


Ilmoittautumiset viimeistään 7 vuorokautta ennen tilaisuutta.

Lisätietoja:
Elsi Malkki
Lapin kauppakamari
elsi.malkki@chamber.fi
puh. 040- 674 6181

